open-index/open-wikipedia-markdown huggingface dataset:
இலந்தனம் இசுட்ரோன்சியம் கோபால்ட்டு பெர்ரைட்டு

**இலந்தனம் இசுட்ரோன்சியம் கோபால்ட்டு பெர்ரைட்டு** (*Lanthanum strontium cobalt ferrite*) என்பது LaxSr1-xCoyFe1-yO3 என்ற பொது மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். இங்கு 0.1≤x≤0.4 மற்றும் 0.2≤y≤0.8 என்று பொருள் கொள்ளப்படுகிறது. இலந்தனம் இசுட்ரோன்சியம் கோபால்ட்டைட்டு பெர்ரைட்டு என்ற பெயராலும் இச்சேர்மம் அறியப்படுகிறது. பெர்ரைட்டு குழுவின் இலந்தனம் கோபால்ட்டைட்டிலிருந்து பெறப்பட்ட ஒரு குறிப்பிட்ட பீங்கான் ஆக்சைடு என்று வகைப்படுத்தப்படுகிறது. இலந்தனம்(III) ஆக்சைடு, இசுட்ரோன்சியம் ஆக்சைடு, கோபால்ட் ஆக்சைடு மற்றும் இரும்பு ஆக்சைடு ஆகியவற்றைக் கொண்ட ஒரு கட்டத்தில் இவ்வாக்சைடுகள் சேர்ந்து இலந்தனம் இசுட்ரோன்சியம் கோபால்ட்டு பெர்ரைட்டு உருவாகிறது.

இலந்தனம் இசுட்ரோன்சியம் கோபால்ட்டு பெர்ரைட்டு கருப்பு நிறத்தில் உள்ளது. சிதைந்த அறுகோண பெரோவ்சுகைட்டு கட்டமைப்பில் படிகமாகிறது. கலவையைப் பொறுத்து பல்வேறு வெப்பநிலைகளில் கட்ட மாற்றங்களுக்கு உட்படுகிறது. பொருள் ஒப்பீட்டளவில் அதிக மின்னணு கடத்துத்திறனும் (200+ சிமென்சு/செ.மீ) நல்ல அயனி கடத்துத்திறனும் (0.2 சிமென்சு/செ.மீ) கொண்ட கலப்பு அயனி மின்னணு கடத்தியாகவும் அறியப்படுகிறது. பொதுவாக விகிதவியலுக்கு ஒவ்வாத சேர்மமான இச்சேர்மம் குறைந்த ஆக்சிசன் பகுதி அழுத்தங்களில் அல்லது கார்பன் போன்ற குறைக்கும் முகவரின் முன்னிலையில் அதிக வெப்பநிலையில் மேலும் குறைக்கப்படுகிறது.
  
இடைநிலை வெப்பநிலை திட ஆக்சைடு எரிபொருள் மின்கலன்களில் எதிர்மின்வாய் பொருளாகவும், நேரடி கார்பன் எரிபொருள் மின்கலன்களில் நேர்மின்வாய் பொருளாகவும் பயன்படுத்த இலந்தனம் இசுட்ரோன்சியம் கோபால்ட்டு பெர்ரைட்டு ஆராயப்படுகிறது.

காற்றில் இருந்து ஆக்சிசனைப் பிரிப்பதற்கான ஒரு சவ்வுப் பொருளாகவும் இச்சேர்மம்  ஆராயப்படுகிறது. எ.கா. தூய்மையான எரிப்பு மின் உற்பத்தி நிலையங்களில் இச்சேர்மம் பயன்படுத்தப்படுகிறது.

## மேற்கோள்கள்

## வெளி இணைப்புகள்
* LSCF supplier and info American Elements

பகுப்பு:இலந்தனம் சேர்மங்கள்
பகுப்பு:பீங்கான் பொருட்கள்
பகுப்பு:எரிபொருள் மின்கலங்கள்
பகுப்பு:இசுட்ரோன்சியம் சேர்மங்கள்
பகுப்பு:கோபால்ட் சேர்மங்கள்
பகுப்பு:பெர்ரைட்டுகள்
பகுப்பு:விகிதவியலுக்கு ஒவ்வா சேர்மங்கள்
மாபுஜா கதுன்

**மாபுஜா கதுன்** (*Mafuja Khatun*) என்பவர் ஓர் இந்திய அரசியல்வாதியும் மேற்கு வங்கச் சட்டமன்ற உறுப்பினரும் ஆவார். இவர் 2019 முதல் மேற்கு வங்கத்தின் பாரதிய ஜனதா கட்சியின் துணைத் தலைவராக உள்ளார்.

பாரதிய ஜனதா கட்சி மக்களவை நிறுத்திய முதல் முஸ்லீம் வேட்பாளர் பெண் கதுன் ஆவார்.

## அரசியல்
2006 மற்றும் 2001 மாநில சட்டமன்றத் தேர்தல்களில், மாபுஜா கதுன் தனது நெருங்கிய போட்டியாளர்களான திரிணாமுல் காங்கிரசின் அகமத் அலி சர்தார், நானி கோபால் ராய் ஆகியோரைத் தோற்கடித்து இந்தியப் பொதுவுடைமை கட்சியிடம் இருந்த குமார்கஞ்ச் சட்டமன்றத் தொகுதியை வென்றார்.

2019 மக்களவைத் தேர்தலில், இவர் பாரதிய ஜனதா கட்சி வேட்பாளராக ஜாங்கிபூர் தொகுதியில் போட்டியிட்டார்.

## மேற்கோள்கள்

பகுப்பு:மேற்கு வங்காள சட்டமன்ற பெண் உறுப்பினர்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
மனோஜ்

**மனோஜ்** என்பது இந்திய வம்சாவளியைச் சேர்ந்த ஓர் ஆண் பெயர். மனோஜ் என்று அழைக்கப்படும் குறிப்பிடத்தக்க மக்கள் பின்வருமாறு:

## வணிகம்
* மனோஜ் பார்கவா (பிறப்பு 1953) இந்திய-அமெரிக்கத் தொழில்முனைவோர். 

## திரைப்படம், தொலைக்காட்சி
* மஞ்சு மனோஜ் (பிறப்பு 1983) இந்தியத் திரைப்பட நடிகர். 
* எம். நைட் சியாமளன் (மனோஜ் நெல்லியட்டு சியாமளன், பிறப்பு 1970) இந்திய-அமெரிக்கத் திரைப்படத் தயாரிப்பாளர்.
* மனோஜ் பாஜ்பயீ (பிறப்பு 1969).இந்தி, தெலுங்குத் திரைப்படங்களில் முதன்மையாக நடித்த இந்தியத் திரைப்பட நடிகர்.
* மனோஜ் பாரதிராஜா (பிறப்பு 1976) தமிழ்த் திரைப்பட நடிகர், இயக்குநர். 
* மனோஜ் கே. ஜெயன் (பிறப்பு 1966) மலையாளம், தமிழ், தெலுங்குத் திரைப்பட நடிகர். 
* மனோஜ் குமார் (பிறப்பு 1937) இந்திய நடிகர், இந்தித் திரைப்பட இயக்குநர். 
* மனோஜ்குமார் (தமிழ் இயக்குநர்) (பிறப்பு 1960) இவர் தமிழ், தெலுங்கு, கன்னடத் திரைப்படங்களை இயக்கியுள்ளார்.
* மனோஜ் பரமஹம்சா, இந்திய ஒளிப்பதிவாளர், முதன்மையாகத் தமிழ்த் திரைப்படங்களில் பணிபுரிகிறார். 

## இசை
* மனோஜ்-கியான், இந்தி, தமிழ்த் திரைப்படங்களுக்கான இந்திய இசையமைப்பாளர் இரட்டையர். 
* மனோஜ் திவாரி (தில்லி அரசியல்வாதி) (பிறப்பு 1971) பாடகர், நடிகர், தொலைக்காட்சித் தொகுப்பாளர், இந்தியாவின் பீகாரைச் சேர்ந்த இசையமைப்பாளர். 

## அரசியல்
* கே. எஸ். மனோஜ் (பிறப்பு 1965) கேரள அரசியல்வாதி, ஆலப்புழா மக்களவைத் தொகுதியைப் பிரதிநிதித்துவப்படுத்துகிறார். 
* பி. எச். மனோஜ் பாண்டியன் (பிறப்பு 1971) அரசியல்வாதி, முன்னாள் சட்டமன்ற உறுப்பினர். 
* மனோஜ் சின்ஹா (பிறப்பு 1959) காசிப்பூர் மக்களவைத் தொகுதியைப் பிரதிநிதித்துவப்படுத்தும் அரசியல்வாதி.

## விளையாட்டு
* மனோஜ் டேவிட் (பிறப்பு 1975) இலங்கைத் துடுப்பாட்ட வீரர். 
* மனோஜ் ஹேமரத்ன (பிறப்பு 1969) இலங்கைத் துடுப்பாட்ட வீரர். 
* மனோஜ் ஜோக்லேகர் (பிறப்பு 1973) இந்தியத் துடுப்பாட்ட வீரர். 
* மனோஜ் திவாரி (துடுப்பாட்ட வீரர்) (பிறப்பு 1985) இந்தியத் துடுப்பாட்ட வீரர்
* மனோஜ் பிரபாகர் (பிறப்பு 1963) இந்தியத் துடுப்பாட்ட வீரர். 
* மனோஜ் ரோட்ரிகோ (பிறப்பு 1983) இலங்கைத் துடுப்பாட்ட வீரர்.
* மனோஜ் சர்க்கார், மாற்றுத்திறனுடைய இறகுப்பந்தாட்ட வீரர்.

## எழுத்தாளர்
* மனோஜ் தாஸ், ஒரிய, ஆங்கில, இந்திய எழுத்தாளர். 

## ஏனையோர்
* மனோஜ் குமார் பாண்டே (1975-1999), இந்திய இராணுவ அதிகாரி, பரம் வீர் சக்ரா விருது பெற்றவர். 
* மனோஜ் பாண்டே, இந்திய இராணுவத் தளபதி. 
* மனோஜ் முகுந்த் நரவானே, இந்தியத் தரைப்படைத் தலைவர். 

பகுப்பு:பக்கவழி நெறிப்படுத்தல்
பகுப்பு:இந்திய ஆண்களுக்கான பெயர்கள்
சியோனா பெஞ்சமின்

**சியோனா பெஞ்சமின்** (*Siona Benjamin*, பிறப்பு: டிசம்பர் 11,1960) இந்தியாவின் மும்பையைச் சேர்ந்த ஒரு இந்திய அமெரிக்கக் கலைஞர் ஆவார். இப்போது நியூயார்க்கு நகரில் வசிக்கிறார்.

## பின்னணி
ஒரு பன்முக கலாச்சார கலைஞராக இவரது தனித்துவமான படைப்பு, இந்து மற்றும் முஸ்லிம் பெரும்பான்மையாக வாழும் இந்தியாவில் யூதராக வளர்க்கப்பட்டதன் பின்னணியை பிரதிபலிக்கிறது. தனது ஓவியங்களில், இவர் தனது கடந்த காலத்தின் உருவங்களை இன்று அமெரிக்காவில் வகிக்கும் பாத்திரத்துடன் இணைத்து, இந்திய சிறு ஓவியங்கள் மற்றும் செபார்டிக் சின்னங்கள் ஆகிய இரண்டாலும் ஈர்க்கப்பட்ட அடிப்படை அர்த்தத்தின் வண்ணங்களை உருவாக்குகிறார். இவர் ஓவியத்தில் தனது முதல் முதுகலைப் பட்டத்தையும், நாடக அரங்கு வடிவமைப்பில் இரண்டாவது நுண்கலையில் முதுகலைப் பட்டத்தையும் பெற்றுள்ளார். அமெரிக்க ஐக்கிய நாடுகள், கனடா, ஐரோப்பா, மற்றும் இந்தியா உள்ளிட்ட ஆசிய நாடுகளில் இவர் கண்காட்சிகளை நடத்தியுள்ளார்.

இவரது படைப்புகள், த நியூயார்க் டைம்ஸ், தி சிகாகோ டிரிப்யூன், தி பிலடெல்பியா இன்க்வைரர், தி பைனான்சியல் டைம்ஸ், தி பாஸ்டன் குளோப்,  ஆர்ட் அன்ட் ஆன்டிக், ஆர்ட்நியூஸ் மற்றும் *மொமென்ட்* போன்ற பல்வேறு ஊடகங்களில் இடம்பெற்றுள்ளன. மார்ச் 2024 இல், இவரது கலை *தி ப்ளூ பட்டர்ஃபிளை ஆஃப் கொச்சின்* என்ற புதிய புத்தகத்திலும் இடம்பெற்றது. இது இந்திய யூத பாரம்பரிய மையத்தால் தொகுக்கப்பட்டு, *கலானியாட் புக்ஸ்* நிறுவனத்தால் வெளியிட்டது.

சியோனாவின் அசல் ஓவியங்கள் நியூயார்க் நகரில் உள்ள ஏ. சி. ஏ அருங்காட்சியகத்தில் காட்சிக்கு கிடைக்கின்றன. 
thumb|சியோனா பெஞ்சமினின் ஒரு ஓவியம்

### பெண்களின் சித்தரிப்புகள்
பெஞ்சமினின் படைப்புகளில் பெரும்பாலானவர்கள் பெண்களாகவே உள்ளனர்.. பேத்தின் மகள் என்றும், மோசே மற்றும் ஆரோனின் மூத்த சகோதரி என்றும் விவரிக்கப்படும் மிரியம் இவரது மூன்று படைப்புகளில் காணப்படுகிறார். ஒன்றில், அவள் ஒரு பெட்டியை எடுத்துச் சென்று நடந்து செல்கிறாள். மற்றொன்றில் பாரம்பரிய இந்திய உடையணிந்து காணப்படுகிறாள். அதில் அவள் நோய்வாய்ப்பட்டு பேய்களால் சூழப்பட்டிருக்கிறாள். மூன்றாவது, அவள் ஒரு சிலந்தியின் வலையில் சிக்கிய ஒரு பாரசீக தேவதையாக காட்டப்படுகிறாள். மற்றொனில் யூத இலக்கியங்கள் மற்றும் இஸ்லாம் மதத்தில் ஆதாமின் முதல் மனைவியாக கருதும் லிலித் என்ற பெண் ஓவியம் மூன்று பாப் கலை பதிப்புகளில் காட்டப்பட்டுள்ளது. ராகேல், லியா, எஸ்தர் ஆகியோரிம் இந்தத் தொடரில் சேர்க்கப்பட்டுள்ளனர்.

## மேற்கோள்கள்

## வெளி இணைப்புகள்
*Official website
*Kickstarter for a documentary about Benjamin
*Siona Benjamin at ACA Galleries
*Siona Benjamin at the Jewish Art Salon
*Siona Benjamin in the Feminist Artist Base at the Brooklyn Museum

பகுப்பு:இந்தியப் பெண் ஓவியர்கள்
பகுப்பு:வாழும் மக்கள்
பகுப்பு:1960 பிறப்புகள்
சுசீலா சுந்தரி

**சுசீலா சுந்தரி போஸ்** (Sushila Sundari Bose) (1879–1924) வட்டரங்கில் நிகழ்த்திய முதல் இந்தியப் பெண்மணி ஆவார். கிரேட் பெங்கால் வட்டரங்கில் புலிகளுடன் தனது துணிச்சலான செயல்களுக்காக இவர் அறியப்பட்டார்.

## ஆரம்பகால வாழ்க்கை
சுசீலா சுந்தரி போஸ் 1879 ஆம் ஆண்டில் பழைய கொல்கத்தாவின் ராம்பகன் பகுதியில் உள்ள ஜமீந்தார் குடும்பத்தில் பிறந்தார். இவரது ஆரம்பக் கல்வி பெத்தூன் பள்ளியில் தொடங்கியது. தனது குழந்தைப் பருவத்தில் தனது குடும்பத்தின் மற்ற உறுப்பினர்களுடன் குதிரைச் சவாரி மற்றும் மற்போரைக் கற்றுக்கொண்டார். ஆங்கிலம், இந்தி, சமசுகிருதம், மராத்தி மற்றும் பல இந்திய மொழிகளில் சரளமாக இருந்தார்.

பின்னர் இன்றைய மேற்கு வங்காளத்தின் புகழ்பெற்ற போஸ் குடும்பத்தின் மோதிலால் போஸை திருமணம் செய்து கொண்டார். வட்டரங்கில் இவர் ஈடுபடுவதை இவரின் பெற்றோர் எதிர்த்தனர், ஆனால் இவரின் கணவர் இவருக்கு ஆதரவளித்தார். புலிகளுடனான இவரது நடிப்புக்கு முன்பு வட்டரங்கில் இவரது உடலியக்க விளையாட்டுகள் உட்பட பிற நிகழ்ச்சிகள் மிகவும் பிரபலமாக இருந்தன. இவரது குடும்பப் பின்னணி மற்றும் ஆரம்பகால வாழ்க்கை பற்றி மிகக் குறைவாகவே அறியப்படுகிறது. இவர் கொல்கத்தாவின் மித்ரா குடும்பத்தின் ஒரு கிளையைச் சேர்ந்தவர் என்று கூறப்படுகிறது. இவரது சகோதரி குமுதினி தேவியும் கிரேட் பெங்கால் சர்க்கஸில் ஒரு கலைஞராக இருந்தார்.

## தொழில் வாழ்க்கை
வலது|thumb|184x184px|பிரமிடு நடிப்பில் சுசீலா சுந்தரி (நடு வரிசையின், வலதுபுறத்தில்) (இடதுபுறத்தில் இவரது சகோதரி குமுதினி தேவி)
thumb|சும்பா மற்றும் நிசும்பாவுடன் சிசீலா சுந்தரி
பேராசிரியர் போஸ் (பிரியாநாத் போஸ்) என்பவருக்குச் சொந்தமான மற்றும் இயக்கப்பட்ட கிரேட் பெங்கால் சர்க்கஸின் நட்சத்திர கலைஞர்களில் சுசீலா சுந்தரியும் ஒருவர். இவர் ஒரு நிபுணர் சீருடற்பயிற்சிகள் மற்றும் கயிறு விளையாட்டில் நிபுணராக இருந்தார். இவரால் குதிரை சவாரி செய்யவும் முடியும். நிகழ்ச்சியின் தொடக்கத்தில், இவரும் இவரது சகோதரி குமுதினியும் குதிரை மீது சவாரி செய்து மேடையில் வலம் வருவர்.

நவம்பர் 1896 இல், கிரேட் பெங்கால் சர்க்கஸ் ரேவா சமஸ்தானத்தில் தங்கள் செயல்களை காட்சிப்படுத்தியது. ரேவாவின் இளவரசர் இவர்களின் செயல்திறனைக் கண்டு மிகவும் மகிழ்ச்சியடைந்ததால், இவர்களுக்கு இரண்டு வங்காளப் புலிகளை பரிசாக வழங்கினார். புலிகள் அணிக்கு அதிர்ஷ்டத்தைக் கொண்டுவருவதாக நம்பப்பட்டது. எனவே இந்து தெய்வங்களின் பெயரால் இலட்சுமி மற்றும் நாராயணன் என்று பெயரிடப்பட்டது. புலிகளிடம் எப்படிக் பழகுவது என்பதை சுசீலா கற்றுக்கொண்டார். 1901 வாக்கில், கிரேட் பெங்கால் சர்க்கஸின் நிகழ்ச்சிகளில் சுசீலா சுந்தரி இரண்டு புலிகளுடன் தைரியமான நிகழ்ச்சிகளில் இடம்பெற்றார். மேலும் புலிகள் மீது சாய்ந்து புகைப்படங்கள் எடுத்துக் கொள்வார்.

பயிற்சி பெற்ற புலிகளில் ஒன்று இறந்தபோது, இவர் *பார்ச்சூன்* என்ற பயிற்சி பெறாத புலியுடன் நிகச்சிகளைச் செய்ய முயன்றார். நிகழ்ச்சியின் போது, பார்ச்சூன் சுசீலாவை அதன் பாதங்களால் கடுமையாக காயப்படுத்தியது. அதன்பின் சுசீலா தனது வாழ்நாள் முழுவதும் சர்க்கஸில் நிகழ்ச்சியை நிகழ்த்த முடியவில்லை. பின்னர் இவர் தனது கணவர் மோதிலால் போஸின் குழுவில் உடல் பயிற்சிகள், மல்யுத்தம், வாள் சண்டை, குச்சி ஓட்டுதல், சைக்கிள் சவாரி மற்றும் குதிரை சவாரி ஆகியவற்றைக் கற்பிக்கத் தொடங்கினார். உடல்நிலை மோசமடைந்த நிலையில் சுசீலா சுந்தரி 1924 இல் இறந்தார்.

## மேற்கோள்கள்

பகுப்பு:1924 இறப்புகள்
பகுப்பு:1879 பிறப்புகள்
தாசுகான்-கவதே மகாங்கால் சட்டமன்றத் தொகுதி

**தாசுகான்-கவதே மகாங்கால் சட்டமன்றத் தொகுதி** (*Tasgaon-Kavathe Mahankal Assembly Constituency*) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கிலி மாவட்டத்தில் அமைந்துள்ளது. தாசுகான்-கவதே மகாங்கால், சாங்கலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். 
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளி இணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
பகுப்பு:சாங்குலி மாவட்டம்
இந்துசுத்தானி லால் சேனா

**இந்துசுத்தானி லால் சேனா** (*Hindustani Lal Sena*) என்பது இந்தியாவில் இருந்த காலனித்துவ எதிர்ப்பு கொரில்லா குழுவாகும். இந்திய சிவப்பு இராணுவம் என்ற பெயராலும் இக்குழு அறியப்படுகிறது. 1939 ஆம் ஆண்டு ஏப்ரல் மாதம் 13 ஆம் தேதியன்று சாலியன் வாலாபாக் படுகொலை ஆண்டு தினத்தன்று இக்குழு  உருவாக்கப்பட்டது. இது மகன்லால் பாக்தி மற்றும் பண்டிட் சியாம் நரேன் காசுமீரி ஆகியோர் தங்கள் கூட்டாளிகளுடன் இணைந்து இக்குழுவை நிறுவினார்கள்.

thumb|பண்டிட் சியாம் நாராயண் காசுமீரி

1943 ஆம் ஆண்டில் கல்கத்தாவில், பல தேசிய தலைவர்களின் ஆலோசனையின் பேரில் ஓர் இரகசியத்  திட்டம் திட்டமிடப்பட்டது. நாக்பூருக்கும் பம்பாய்க்கும் இடையில் அமைந்துள்ள குகையிலிருந்து இரயில் பாதையை ஒரு வெடிகுண்டு வைத்து தகர்த்து  பம்பாயின் பெரும்பகுதிக்கான தொடர்பு துண்டிக்கப்படும் வகையில் வெடிக்கச் செய்வதே திட்டமாக இருந்தது. இந்தத் திட்டத்தை வெற்றிகரமாக நிறைவேற்ற நாக்பூரின் புரட்சியாளர்களின் ஆதரவைப் பெறுவது அவசியமாகக் கருதப்பட்டது. அந்த நேரத்தில் நாக்பூரின் மாபெரும் புரட்சியாளராளராக  இந்துசுத்தான் சிவப்பு இராணுவம் குழுவின்  நிறுவனர் மகன்லால் பாக்தி  இருந்தார்.  மகன்லால் பாக்தியை சந்திக்க காந்தியின் நெருங்கிய கூட்டாளியான பிரபுதயாள் வித்யார்த்தியுடன் பன்வர்மல் சிங்கி நாக்பூர் சென்றார். அவர்களுக்கு முழு ஆதரவையும் அளிப்பதாக இவர் உறுதியளித்தார். 

## மேற்கோள்கள்


பகுப்பு:இந்திய வரலாறு
பகுப்பு:இந்திய விடுதலைப் போராட்டம்
பிதேசியா (நாடகம்)

**பிதேசியா** (*Bidesiya*), அல்லது **பகாரா பகார்** (*Baharā Bahār*) என்பது போச்புரி நாடக ஆசிரியர் பிகாரி தாக்கூரின் ஒரு போச்புரி நாடகமாகும். பெண்கள் அதிகாரம், இடம்பெயர்வு மற்றும் வறுமை குறித்து பிகாரி தாக்கூர் எழுதிய பல நாடகங்களில் இதுவும் ஒன்றாகும். இந்நாடகங்கள் மிகப்பெரிய அளவில் பிரபலம் அடைந்ததன் காரணமாக இது போச்புரி பிராந்தியத்தின் நாட்டுப்புற நாடக பாணியாக வெகுவாக மாறத் தொடங்கியது.  இந்த நாடகங்கள் அக்காலங்களில் இராமாயணம் போலவே மிகவும் பிரபலமாக இருந்ததாக பல்வேறு அறிஞர்கள் கருதுகின்றனர்.இந்த நாடகம் குறிப்பாக 19 ஆம் நூற்றாண்டில்  போச்புரி சமூகத்தில் பெண்களின் நிலை, இடம்பெயர்வு மற்றும் வறுமை போன்ற பல்வேறு பிரச்சனைகளை சித்தரிப்பதாக உள்ளது. இந்நாடகம் 1912 இல் இயற்றப்பட்டு, அரங்கேற்றப்பட்டு 1917 இல் ஒரு புத்தகமாக வெளியிடப்பட்டது.

## கருப்பொருள்
சமசுகிருதத்தில் உள்ள மேகதூதம் மற்றும் ராமாயணம் போன்ற காவியங்களைப்போல்  பிதேசியா நாடகமும் கணவன்  மனைவிக்கிடையிலான பிரிவைை மையமாகக்கொண்ட கருப்பொருளை உள்ளடக்கியது ஆகும்.  

## பெயர்கள்
இந்த நாடகம் தொடக்கத்தில் *கல்ஜுக் பஹார்* என்று வெளியிடப்பட்டது. பின்னர் அது *பஹாரா பஹார்* என்று வெளியிடப்பட்டது. அதன் கதாபாத்திரத்தின் பெயர் *பிதேசியா* என்பதால் இது பிதேசியா என்ற பெயரில் பிரபலமானது.

## செய்தி மற்றும் அரங்கேற்றம்
வறுமை, இடம்பெயர்வு மற்றும் அவற்றின் தாக்கம் ஆகியவற்றின் பிரச்சினையை பிதேசியா மிகவும் பொழுதுபோக்கு வடிவத்தில் வைத்துள்ளது. பிதேசியா நாடகம் ஒவ்வொரு ஆண்டும் நந்திகரின் தேசிய நாடக விழாவில் அரங்கேற்றப்படுகிறது.

## பிதேசியாவின் பிரபலம்
இந்த நாடகம் வட இந்திய மாநிலங்களான பீகார், உத்தரப் பிரதேசம், ஜார்க்கண்ட் மற்றும் மேற்கு வங்காளம் போன்ற இடங்களில் மிகவும் பிரபலமடைந்தது.இதன் பிரபலத்தின் காரணமாக இது போச்புரி பிராந்தியத்தின் நாட்டுப்புற நாடக பாணியாக மாறியது.

## மேற்கோள்கள்

## உசாத்துணை
* 

பகுப்பு:இந்திய நாடகங்கள்
பகுப்பு:1912 படைப்புகள்
டேவிட் ஆலிவர் ஆலன்

**டேவிட் ஆலிவர் ஆலன்**  (*David Oliver Allen*) இந்தியாவுக்கான அமெரிக்க மதப் போதனையாளரும் எழுத்தாளரும் ஆவார்.

## வாழ்க்கை.
டேவிட் ஆலிவர் ஆலன் அமெரிக்காவின் மாசச்சூசெட்சு மாநிலத்தின் பார்ரே நகரத்தில்  மோசே மற்றும் மகித்புல் தம்பதியருக்கு மகனாகப்  பிறந்தார். டேவிட் ஆலன் குழந்தையாக இருந்தபோது இவரின் தந்தை குடும்பத்தை மாசசூசெட்சில் உள்ள பிரின்சுடனுக்கு மாற்றினார். ர் ஆரம்பத்தில் வில்லியம்சு  கல்லூரியில் கல்லூரி படிப்பைத் தொடங்கினார், ஆனால் அந்த நிறுவனம் திறக்கப்பட்ட பின்னர் அம்மெர்சுட்டு  கல்லூரிக்குச் சென்றார்.  1823 ஆண்டு அம்மெர்சுட்டு கல்லூரியில் பட்டம் பெற்றார். மாசசூசெட்சின்  கிரோடனில் ஒரு வருடம் கற்பித்தார். 1824 ஆம் ஆண்டில் இவர் அந்தோவர் இறையியல் கருத்தரங்கில் படிக்கத் தொடங்கினார், மேலும் 1827 ஆம் ஆண்டில் தன் படிப்பை முடித்தார்.  தனது இறுதி ஆண்டில் மதபோதனை  பணியை முடிவு செய்தார், மே மாதம் 21 ஆம் தேதியன்று இதற்காக  நியமிக்கப்பட்டார். ஏழு நாட்களுக்குப் பிறகு மீரா வூட்டை மணந்தார். அங்குள்ள நிலைமை அவசரநிலையாக கருதப்பட்டதால் பட்டம் பெறுவதற்கு முன்பு ஆலன் இந்தியாவின் பம்பாய் ஒரு மதபோதகராக  அழைக்கப்பட்டார்.  1827 ஆம் ஆண்டு நவம்பர் மாதம் 27 ஆம் தேதியன்று ஆலன் பம்பாய்க்கு வந்தார்.  மனைவியும் இவருடன் பம்பாய் சென்றார்.  ஆனால் அவர் 1831 ஆம் ஆண்டு பிப்ரவரி மாதம் 5 ஆம் தேதியன்று இறந்தார். 1844 ஆம் ஆண்டில் ஆலன்  பம்பாய் அச்சகத்தின் பொறுப்பை ஏற்றார். அவர் "மராத்தா (மராத்தி மொழி) என்ற மொழியில் துண்டுப்பிரசுரங்களை எழுதினார், மேலும் அந்த மொழியில் பைபிளின் புதிய மொழிபெயர்ப்பை மேற்பார்வையிட்டார். இந்திய காலநிலையால் பலவீனமடைந்த அவர் 1853 ஆம் ஆண்டு  அமெரிக்கா திரும்பினார்.

இவரது *இந்திய வரலாறு* 1856 ஆம் ஆண்டு  பாசுட்டனில் வெளியிடப்பட்டது.இந்த புத்தகத்தின் முழு தலைப்பு "இந்தியா பண்டைய மற்றும் நவீன புவியியல், வரலாற்று, அரசியல், சமூக மற்றும் மதம்" என்பது மாநிலத்தைப் பற்றிய ஒரு குறிப்பிட்ட விவரம் மற்றும் கிறித்துவத்தின் வாய்ப்புகள் *பற்றிய ஒரு குறிப்பிட்ட கணக்கு. என்பதாகும்.*

## மேற்கோள்கள்

பகுப்பு:1863 இறப்புகள்
பகுப்பு:1800 பிறப்புகள்
பகுப்பு:அமெரிக்கர்கள்
பகுப்பு:இந்திய வரலாறு
பகுப்பு:அமெரிக்க வரலாற்றாளர்கள்
மெக்லிகஞ்ச் சட்டமன்றத் தொகுதி

**மெக்லிகஞ்ச் சட்டமன்றத் தொகுதி** (Mekliganj Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கூச் பெகர் மாவட்டத்தில் அமைந்துள்ளது. மெக்லிகஞ்ச், ஜல்பைகுரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்

  

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
மேவார் பணிமனை

[வலது|thumb|300x300px|'''அச்மீர்-மேவார்''', 1909 ஆம் ஆண்டைக் காட்டும் [இராஜபுதனம் முகமை|ராசபுதன பணிமனை  வரைபடம்]]

**மேவார் பணிமனை** (*Mewar Residency*) என்பது பிரித்தானிய  இந்தியாவில் இருந்த இராசபுதன முகமையின் அரசியல் உட்பிரிவாகும். 1818 ஆம் ஆண்டில் மேவார் மற்றும் கிழக்கிந்திய கம்பெனிக்கு இடையே ஒப்பந்த உறவுகள் தொடங்கிய பிறகு, பிரித்தானிய அரசாங்கம் மேவார் முகமை என்று அழைக்கப்படும் ஒரு அரசியல் துணைப்பிரிவை உருவாக்கியது.  இதன் தலைமையகம் நிமுச்சில் இருந்தது. 1860-61 ஆம் ஆண்டில்  தலைமையகம் உதய்பூருக்கு மாற்றப்பட்டது. முகமை என்ற பெயரும் பணிமனை என மாற்றப்பட்டது.  1908 ஆம் ஆண்டு நிலவரப்படி உதய்பூரை தலைமையிடமாகக் கொண்டு  உதய்பூர், பன்சுவாரா, துங்கர்பூர் மற்றும் பர்தாப்கர் ஆகிய நான்கு மாநிலங்கள் இருந்தன.

பன்சுவாரா, துங்கர்பூர் மற்றும் பர்தாப்கர் மாநிலங்களை உள்ளடக்கிய மேற்கு ராசபுதன மாநிலங்கள், நிறுவனம், பிரிந்து செல்வதற்கு முன்பு 1906 ஆம் ஆண்டு வரை மேவார் பணிமனையின் ஒரு பகுதியாக இருந்தன. 

## மேலும் காண்க
* மேவார்

## மேற்கோள்கள்


## வெளி இணைப்புகள்
* Mewar Encyclopedia

பகுப்பு:பிரித்தானிய இந்தியா
பகுப்பு:இந்திய வரலாறு
அகர் நகரம்

**அகர்** (*Agar*), இந்தியாவின் மத்தியப் பிரதேசம் மாநிலத்தில் உள்ள அகர் மால்வா மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான போபாலிர்ந்து 184 கிலோ மீட்டர் தொலைவிலும்; உஜ்ஜைன் நகரத்திலிருந்து 64 கிலோ மீட்டர்  தொலைவிலும் உள்ளது. இந்நகரம் உஜ்ஜைன்-கோட்டா நகரங்களுக்கு இடையே செல்லும் மாநில நெடுஞ்சாலை எண் 27ல் அமைந்துள்ளது.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  18 வார்டுகளும்,  7,349 குடியிருப்புகளும் கொண்ட அகர்  நகரத்தின்  மக்கள் தொகை  37,917 ஆகும். அதில் 19,607  ஆண்கள் மற்றும் 18,310  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.90 % வீதம் உள்ளனர். பாலின விகிதம் 1000 ஆண்களுக்கு   934  பெண்கள் வீதம் உள்ளனர். சராசரி எழுத்தறிவு  80.29 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 13.81 % மற்றும்  1.30 % வீதம்  உள்ளனர். இந்நகரத்தில் இந்து சமயத்தினர் 68.69%, இசுலாமியர் 25.87%, சமணர்கள் 5.08%, பௌத்தர்கள் மற்றும் பிற சமயத்தினர்  0.40% வீதம்  உள்ளனர்.இந்நகரத்தில் மாளவ மொழி, வட்டார மொழியாகப் பேசப்படுகிறது.
## போக்குவரத்து
மத்தியப் பிரதேசம் மற்றும் இராஜஸ்தான் மாநிலங்களை இணைக்கும் தேசிய நெடுஞ்சாலை எண் 552G அகர் நகரம் வழியாகச் செல்கிறது.
## மேற்கோள்கள்

பகுப்பு:அகர் மால்வா மாவட்டம்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
அனூப்பூர்

**அனூப்பூர்** (*Anuppur*), இந்தியாவின் மத்தியப் பிரதேசம் மாநிலத்தில் வடகிழக்கில் அமைந்த அனூப்பூர் மாவட்டம் மற்றும் அனூப்பூர் வருவாய் வட்டத்தின் நிர்வாகத் தலைமையிடம் மற்றும் நகராட்சி ஆகும். அனூப்பூர், மாநிலத் தலைநகரான போபாலுக்கு கிழக்கே 559 கிலோ மீட்டர் தொலைவில் உள்ளது.
## மக்கள் தொகை பரம்பல்
201-ஆம் ஆண்டின் மக்கள்  தொகை கணக்கெடுப்பின்படி, 15 வார்டுகளும் 4,331  குடியிருப்புகளும் கொண்ட அனூப்பூர் நகரத்தின்  மக்கள் தொகை  19,899 ஆகும். அதில் 10,412 ஆண்கள் மற்றும் 9,487 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.86%  வீதம் உள்ளனர். பாலின விகிதம் 1000 ஆண்களுக்கு  911  பெண்கள் வீதம் உள்ளனர். சராசரி எழுத்தறிவு  84.58% வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  16.19% மற்றும்  8.43%  வீதம்  உள்ளனர். இந்நகரத்தில் இந்து சமயத்தினர் 88.98%, இசுலாமியர் 9.56%, கிறித்தவர்கள் 0.87%, சீக்கியர்கள் 0.31% மற்றும் பிற சமயத்தினர் 0.27% வீதம்  உள்ளனர்.
## போக்குவரத்து
அனுப்பூர் தொடருந்து சந்திப்பு நிலையம், கட்னி-பிலாஸ்பூர் செல்லும் இருப்புப்பாதையில் அமைந்துள்ளது. இது ஜபல்பூர், போபால், இந்தூர், கட்னி, பிலாஸ்பூர், ராய்ப்பூர் போன்ற நகரங்களுடன் இணைக்கிறது.
## மேற்கோள்கள்

பகுப்பு:அனூப்பூர் மாவட்டம்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
ஹர்தா

**ஹர்தா** (*Harda*), இந்தியாவின் மத்தியப் பிரதேசம் மாநிலத்தில் உள்ள ஹர்தா மாவட்டத்தின் நிர்வாகத் தலைமையிடம் மற்றும் மாநகராட்சி ஆகும். இந்நகரம் மாநிலத் தலைநகரான போபாலுக்கு தென்கிழக்கே 94.4 கிலோ மீட்டர் தொலைவிலும்; இந்தூருக்கு தென்கிழக்கே 155 கிலோ மீட்டர் தொலைவிலும் உள்ளது.  
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  32 வார்டுகளும், 14,744 குடியிருப்புகளும் கொண்ட  ஹர்தா நகரத்தின்  மக்கள் தொகை 74,268 ஆகும். அதில் 38,224 ஆண்கள் மற்றும்  36,044 பெண்கள் உள்ளனர். இதன் மக்கள் தொகையில் 6 வயதிற்குட்பட்ட 4769 குழந்தைகள் உள்ளனர்.  பாலின விகிதம் 1000 ஆண்களுக்கு  943 பெண்கள் வீதம் உள்ளனர். சராசரி எழுத்தறிவு  87.5% வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 10,506 மற்றும் 2,891  உள்ளனர். இந்நகரத்தில் இந்து சமயத்தினர் 77.08% , இசுலாமியர் 20.99%, சமணர்கள் 0.82%,  கிறித்தவர்கள் 0.42%, சீக்கியர்கள் 0.44% மற்றும் பிற சமயத்தினர் 0.24 % வீதம்  உள்ளனர்.
## போக்குவரத்து
### சாலைகள்
நாக்பூர்-போபால் நகரங்களை இணைக்கும் தேசிய நெடுஞ்சாலை எண் 47 ஹர்தா நகரத்தின் வழியாகச் செல்கிறது.
### [[இருப்புப்பாதை]]
பிரயாக்ராஜ் வழியாக மும்பை-தில்லி செல்லும் இருப்புப்பாதை ஹர்தா தொடருந்து நிலையம் வழியாகச் செல்கிறது. ஹர்தா தொடருந்து நிலையத்திலிருந்து மும்பை, தில்லி, பிரயாக்ராஜ், நாக்பூர், இந்தூர், காண்டுவா நகரங்களுக்கு தொடருந்துகள் செல்கிறது.
## தட்ப வெப்பம்

## மேற்கோள்கள்

## வெளி இணைப்புகள்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:ஹர்தா மாவட்டம்
ஜாபுவா

**ஜாபுவா** (*Jhabua*), இந்தியாவின் மத்தியப் பிரதேசம் மாநிலத்தின் தென்மேற்கில் அமைந்த  ஜாபுவா மாவட்டத்தின் நிர்வாகத் தலைமையிடம் மற்றும் நகராட்சி ஆகும். பிரித்தானிய  இந்தியாவின் ஆட்சியின் போது இந்நகரம் ஜாபூவா சமஸ்தானத்தின் தலைமையிடமாக விளங்கியது. இது மாநிலத் தலைநகரான போபாலுக்கு தென்மேற்கே 345 கிகிலோ மீட்டர் தொலைவில் உள்ளது. ஜாபுவா மக்கள் வட்டார மொழியான பில்லி மொழியைப் பேசுகின்றனர்.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  18 வார்டுகளும்,  7,270  குடியிருப்புகளும் கொண்ட ஜாபுவா  நகரத்தின்  மக்கள் தொகை  35,753 ஆகும். அதில் 18,375 ஆண்கள் மற்றும்   17,378 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்   13.46 % வீதம் உள்ளனர்.  பாலின விகிதம் 1000 ஆண்களுக்கு  946 பெண்கள் வீதம் உள்ளனர். சராசரி எழுத்தறிவு  வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 6.72 % மற்றும் 36.78 % வீதம்  உள்ளனர். இந்நகரத்தில் இந்து சமயத்தினர் 73.00%, இசுலாமியர் 14.38%, சமணர்கள் 4.89% கிறித்தவர்கள் 7.54% மற்றும் பிற சமயத்தினர்  0.20% வீதம்  உள்ளனர். இந்நகரத்தில் வட்டார மொழியாக பில்லி மொழி பேசப்படுகிறது. 
## இதனையும் காண்க
* ஜாபூவா சமஸ்தானம்
## மேற்கோள்கள்

## வெளி இணைப்புகள்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:ஜாபுவா மாவட்டம்
17வது மேற்கு வங்க சட்டப்பேரவை

**மேற்கு  வங்கத்தின் பதினேழாவது சட்டமன்றம் 2021** (17th West Bengal Assembly) என்பது மேற்கு வங்க சட்டமன்றத் தேர்தல்களுக்குப் பிறகு அமைக்கப்பட்டது. இத்தேர்தலானது  29 ஏப்ரல் 2021 அன்று முடிவடைந்து.  தேர்தலுக்கான முடிவுகள் 2 மே 2021 இல் அறிவிக்கப்பட்டன. மேற்கு வங்க சட்டப்பேரவையின் பதவிக்காலம் 2026 மே 7 ஆம் தேதியுடன் முடிவடைகிறது.

## முக்கியப் பொறுப்புகள்

## மேற்கோள்கள்

பகுப்பு:2021 மேற்கு வங்காள சட்டப்பேரவைத் தேர்தல்
மந்தி

alt=A whole chicken suspended above rice and charcoal.|thumb|கயிற்றில் கோழி தொங்கவிடப்பட்டு அதன் கீழ் உள்ள நீராவி, வெப்பத்திலிருந்து சமைக்கப்படுகிறது.
alt=A pit made from brick and mortar built for Mandi cooking.|thumb|மந்தியைச் சமைப்பதற்காக உருவாக்கப்பட்ட ஒரு குழி அடுப்பு, தந்தூர்
**மந்தி** (Mandi; அரபு மொழிஃ منڈي) என்பது அத்ரமௌத் பிராந்தியத்தில் தோன்றிய ஒரு பாரம்பரிய உணவாகும். இது முக்கியமாக இறைச்சியினை அரிசி, மசாலா பொருட்களின் கலவையுடன் சேர்த்துச் சமைக்கப்படும் உணவாகும். மேலும் இந்த உணவானது ஒரு குழி அடுப்பில் சமைக்கப்படுகிறது. இது அரேபியத் தீபகற்பத்தின் பெரும்பாலான பகுதிகளில் உட்கொள்ளப்படுகிறது. மேலும் எகிப்து, ஐதராபாத்து (லெவண்ட், துருக்கி, கேரளா மற்றும் தென்கிழக்கு ஆசியா ஆகிய இடங்களில் யேமன் வம்சாவளியைச் சேர்ந்த பலர் வசிக்கின்றனர்) ஆகிய இடங்களிலும் காணப்படுகிறது.
thumb|ஆட்டிறைச்சி மந்தி
[thumb|[கேரளம்|கேரளா மந்தி-*குழி மந்தி*]]
thumb|கோழி மந்தி

## சொற்பிறப்பியல்
"மந்தி" என்ற சொல் "பனிக்கட்டி" என்று பொருள்படும் அரபு வார்த்தையான "*nada*" என்பதிலிருந்து வந்தது. மேலும் இது இறைச்சியின் ஈரமான "டுவி" அமைப்பைப் பிரதிபலிக்கிறது.

## நுட்பம்
மந்தி பொதுவாக அரிசி, இறைச்சி (ஆடு, ஒட்டகம், ஆட்டுக்குட்டி அல்லது கோழி) மற்றும் ஹவாய் எனப்படும் மசாலா பொருட்களின் கலவையிலிருந்து தயாரிக்கப்பட்டது. மற்ற இறைச்சி உணவுகளிலிருந்து மந்தியை வேறுபடுத்தும் முக்கிய நுட்பம் என்னவென்றால், இறைச்சி சிறப்பு அடுப்பில் சமைக்கப்படுகிறது.

உலர்ந்த மரம் (பாரம்பரியமாக சாமர் அல்லது கதா) தந்தூரில் வைக்கப்பட்டு வெப்பத்தை உருவாக்க எரிக்கப்படுகிறது. இதனால் மரம் கரி ஆகிறது.

பின்னர் இறைச்சி முழு மசாலா பொருட்களுடன் மென்மையாகும் வரை கொதிக்க வைத்துச் சமைக்கப்படுகிறது. பின்னர் தந்தூரின் அடிப்பகுதியில் பாசுமதி அரிசியைச் சமைக்கப் பயன்படுத்தப்படுகின்றனர். இறைச்சி அரிசிக்கு மேலே உள்ள தந்தூருக்குள், கரியினைத் தொடாமல் தொங்கவிடப்படுகிறது. இதன்பிறகு, முழு தந்தூர் எட்டு மணி நேரம் வரை களிமண்ணால் மூடப்படுகிறது.

## பிராந்திய வேறுபாடுகள்
மந்தி தன் ஏமன் தோற்றத்தினைக் கடந்து இப்போது சவுதி அரேபியா, ஐக்கிய அரபு அமீரகம், எகிப்து உள்ளிட்ட அரேபிய தீபகற்பத்தின் பல பகுதிகளில் பிரபலமாக உள்ளது. இது லெவண்ட், துருக்கி, தெற்காசியா பகுதிகளிலும் உண்ணப்படுகிறது. இங்கு இந்தியாவின் கேரளாவில் "குழுமந்தி" என்று அழைக்கப்படுகிறது. ஒவ்வொரு பிராந்தியமும் பெரும்பாலும் உள்ளூர் மசாலா பொருட்கள், சமையல் முறைகளை உள்ளடக்கியது. இது உணவின் தனித்துவத்திற்கு வழிவகுக்கிறது.

ஏமனில், மந்தி பாரம்பரியமாகப் பெரிய தட்டுகளில் பரிமாறப்படுகிறது. மேலும் பெரும்பாலும் யேமனில் ஜஹாவிக் அல்லது சவுதி அரேபியாவில் தகோசு என்று அழைக்கப்படும் ஒரு புளிப்பு தக்காளி சாற்றுடன் வழங்கப்படுகிறது. இது உணவின் சுவையினை மேம்படுத்துகிறது. இறைச்சி, அரிசியின் சுவைகளுக்கு மாறுபாட்டை வழங்குவதன் மூலம், ஒரு புதிய பச்சைக்காய்கறிக் கலவையுடன் பொதுவாக மந்தியுடன் பரிமாறப்படுகிறது. 

## மேலும் காண்க

* பிரியாணி
* கப்பா
* பாலா

## மேற்கோள்கள்


## வெளி இணைப்புகள்

* படிப்படியான புகைப்படங்களுடன் கோழி மண்டியை எப்படி செய்வது

பகுப்பு:அரிசி உணவுகள்
பகுப்பு:இறைச்சி உணவுகள்
ராய்சேன்

**ராய்சென்** (*Raisen*), இந்தியாவின் மத்தியப் பிரதேசம் மாநிலத்தில் உள்ள ராய்சேன் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான போபால் நகரத்திலிருந்து  45.5 கிலோ மீட்டர் தொலைவில் உள்ளது. இந்நகரத்தின் மலை மீது கோட்டை உள்ளது. மேலும் இராய்சென் மாவட்டத்தில்  சாஞ்சி மற்றும் சாஞ்சி தூபி எண் 2  மற்றும் பீம்பேட்கா பாறை வாழிடங்கள் உள்ளது.   இந்நகரம் கடல் மட்டத்திலிருந்து 303 மீட்டர் (994 அடி) உயரத்தில் உள்ளது.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  18 வார்டுகளும்,  8,637  குடியிருப்புகளும் கொண்ட ராய்சென்  நகரத்தின்  மக்கள் தொகை  44,162  ஆகும். அதில் 22,972 ஆண்கள் மற்றும்  21,190  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  13.81 % வீதம் உள்ளனர்.  பாலின விகிதம் 1000 ஆண்களுக்கு  922 பெண்கள் வீதம் உள்ளனர். சராசரி எழுத்தறிவு  81.98 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 15.68 %  மற்றும்  3.92 % வீதம்  உள்ளனர். இந்நகரத்தில் இந்து சமயத்தினர் 74.42%, இசுலாமியர் 24.68%, சமணர்கள் 0.36%,கிறித்தவர்கள் 0.38%, மற்றும் பிற சமயத்தினர்  0.17% வீதம்  உள்ளனர்.
## போக்குவரத்து
போபால்-சாகர் செல்லும் தேசிய நெடுஞ்சாலை எண் 147, ராய்சென் நகரம் வழியாகச் செல்கிறது. அருகமைந்த வானூர்தி நிலையம், 45 கிலோ மீட்டர் தொலைவில் உள்ள போபால் ஆகும்.
## அருகமைந்த சுற்றுலாத் தளங்கள்
* சாஞ்சி
* சாஞ்சி தூபி எண் 2 
*  பீம்பேட்கா பாறை வாழிடங்கள்
* போஜேஷ்வர் கோயில்
## தட்ப வெப்பம்

## மேற்கோள்கள்

## வெளி இணைப்புகள்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:ராய்சேன் மாவட்டம்
நீருகொண்டா படுகொலை

**நீருகொண்டா படுகொலை** (*Neerukonda massacre*) என்பது இந்தியாவின்  ஆந்திரப் பிரதேச மாநிலத்திலுள்ள குண்டூர் மாவட்டத்திற்குள் உள்ள நீருகொண்டா கிராமத்தில் 1987 ஆம் ஆண்டு சூலை மாதம் 15 ஆம் தேதியன்று  நடந்தது. நகரத்தின் உயர் சாதி பகுதிக்குள் ஒரு திருமண விழாவை நடத்திய தலித் மலாக்களை கம்மா சாதி உறுப்பினர்கள் கொண்ட கும்பல் கோபத்தில் தாக்கியது.  கலவரக்காரர்கள் ஐந்து பேரைக் கொன்றனர். கொல்லப்பட்டவர்களில் ஒருவர் யாதவர், நான்குபேர் மலாக்கள் ஆவர். கொல்லப்பட்டவர்களில் 60 வயதான ஒரு மலா முதியவரும் அடங்குவார். பல மலாக்கள் அருகிலுள்ள மங்களகிரி தப்பி ஓடினர்.

இந்த கலவரங்கள், கரம்சேடு மற்றும் சுந்தூர் படுகொலைகள் ஆகியவை இந்திய சமூகத்தில் சாதி அமைப்பு பற்றிய கருத்தை வடிவமைக்க உதவியதாக விவரிக்கப்பட்டுள்ளது.

## மேற்கோள்கள்

பகுப்பு:இந்தியாவில் கலவரங்கள்
பகுப்பு:குண்டூர் மாவட்டம்
பகுப்பு:இந்தியாவில் படுகொலைகள்
பகுப்பு:ஆந்திரப் பிரதேச வரலாறு (1947–2014)
டாக்கா சர்வதேச நாட்டுப்புற விழா

**டாக்கா சர்வதேச நாட்டுப்புற விழா** *Dhaka International Folk Fest* வங்காளதேசம் நாட்டின் தலைநகரான டாக்கா வில் ஒவ்வொரு ஆண்டும் நவம்பர் மாதத்தில்  நடைபெறும் ஒரு குறிப்பிடத்தக்க கலாச்சார நிகழ்வாக டாக்கா சர்வதேச நாட்டுப்புற விழா உள்ளது.
## பங்கேற்பாளர்கள்
இதில் உலகப் புகழ்பெற்ற நாட்டுப்புற பாடகர்கள், இசைக்கலைஞர்கள், இசையமைப்பாளர்கள், நாட்டுப்புற பாடலாசிரியர்கள், விமர்சகர்கள் மற்றும் ஆராய்ச்சியாளர்கள் உலகம் முழுவதிலுமிருந்து கலந்து கொள்கின்றனர். உள்நாட்டிலிருந்தும் வெளிநாட்டிலிருந்தும் எண்ணற்ற நாட்டுப்புறக் கலைஞர்கள் ஒரே மேடையில் நிகழ்த்தும் முழுமையான இசைத் திறமையின் கொண்டாட்டமாகும்.  பல நாடுகளைச் சேர்ந்த ஏராளமான கலைஞர்களுடன் இணைந்து நடக்கும், ஆசியாவின் மிகப்பெரிய நாட்டுப்புற இசை விழாவாகும்.
## பயன்கள்
டாக்கா சர்வதேச நாட்டுப்புற விழா என்பது கலையுலகில் மிகவும் பிரபலமான நபர்கள் , நட்சத்திரங்கள் மற்றும் வளரும் கலைஞர்களுக்கான ஒரு தளமாகும். இதன் மூலம்  நாட்டின் மென்மையான, ஆன்மாவை ஊடுருவச்செய்யும் மெல்லிசைகள் மற்றும்  கலாச்சாரத்தினை உலகம் கேட்க பகிர்ந்து கொள்ள உதவுகிறது .மேலும் உலகம் முழுவதிலுமிருந்து வரும் சுற்றுலாப்பயணிகள்  இந்நிகழ்வைப் பார்வையிட்டு உலக நாட்டுப்புற செல்வங்களையும் வளங்களையும் ஆராயவும் மற்றும் அறிந்து கொள்ளவும் பேருதவியாக அமைகிறது.ஒரு நாட்டுப்புற விழா பாரம்பரிய நாட்டுப்புற கைவினைகளையும் நாட்டுப்புற இசையையும் கொண்டாடுகிறது. இந்தப் பட்டியலில் உலகளவில் உள்ள நாட்டுப்புற விழாக்கள் அடங்கும், நாட்டுப்புற இசை அல்லது கலைகளில் ஓரளவு மட்டுமே கவனம் செலுத்தும் விழாக்கள் தவிர நாட்டுப்புற விழாக்களில் நாட்டுப்புற நடனம் அல்லது  நாட்டார் சார்ந்த உணவுகளும் இடம்பெறலாம்.
## மேற்கோள்கள்

 பகுப்பு:நாட்டுப்புற விழாக்கள்
அன்தாரா சர்க்கார் தேப்

**அன்தாரா சர்க்கார் தேப்** (*Antara Sarkar Deb*)(பிறப்பு 1970) திரிபுரா மாநிலத்தினைச் சேர்ந்த ஓர் இந்திய அரசியல்வாதி ஆவார். இவர் மேற்கு திரிபுரா மாவட்டத்தில் உள்ள கமலாசாகர் சட்டமன்றத் தொகுதி சட்டமன்ற உறுப்பினராக உள்ளார். இது இப்போது சிபாஹிஜாலா மாவட்டத்தில் உள்ளது. இவர் பாரதிய ஜனதா கட்சியினைச் சேர்ந்தவர். இவர் 2023 திரிபுரா சட்டப்பேரவைத் தேர்தலில் வெற்றி பெற்றார்.

## ஆரம்பகால வாழ்க்கை மற்றும் கல்வி
சர்க்கார் மேற்கு திரிபுரா மாவட்டத்தின் சுர்ஜியாமணிநகரைச் சேர்ந்தவர். இவர் விவசாயி தபன் குமார் தேப் என்பவரை மணந்தார். இவர் திரிபுரா இடைநிலைக் கல்வி வாரியத்தின் 10-ஆம் வகுப்பு வரை படித்துள்ளார். 1992-இல் மத்தியமிக் தேர்வில் தேர்ச்சி பெற்றார். பின்னர், இவர் தனது படிப்பை நிறுத்தினார்.

## அரசியல்
சர்க்கார் 2023 திரிபுரா சட்டப்பேரவைத் தேர்தலில் பாரதிய ஜனதா கட்சியின் சார்பில் கமலாசாகர் சட்டமன்றத் தொகுதியில் போட்டியிட்டு வெற்றி பெற்றார். இவர் 19,052 வாக்குகளைப் பெற்று, தனது நெருங்கிய போட்டியாளரான இந்தியப் பொதுவுடைமை கட்சியின் கிரன்மே நாராயண் தேப்நாத்தை 1,744 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:திரிபுரா சட்டமன்ற பெண் உறுப்பினர்கள்
பகுப்பு:1970 பிறப்புகள்
பகுப்பு:வாழும் மக்கள்
நந்திதா தேபர்மா

**நந்திதா தேபர்மா** (*Nandita Debbarma*) என்பவர் திப்ரா மோத்தா கட்சியினைச் சேர்ந்த இந்திய அரசியல்வாதி ஆவார். இவர் 2023 முதல் திரிபுரா சட்டமன்ற உறுப்பினராக உள்ளார். இவர் திரிபுரா சட்டமன்றத்தில் ரைமா பள்ளத்தாக்கு சட்டமன்றத் தொகுதி உறுப்பினராக உள்ளார்.

## அரசியல் வாழ்க்கை
நந்திதா தேபர்மா ரியாங் ரைமா பள்ளத்தாக்கு தொகுதியின் முதல் பெண் சட்டமன்ற உறுப்பினராக ஆனார். 7 சூலை 2023 அன்று, நந்திதா ஒரு போராட்டத்தை நடத்திய பின்னர் 5 பேருடன் திரிபுரா சட்டமன்ற நிதிநிலைக் கூட்டத்தொடரிலிருந்து இடைநீக்கம் செய்யப்பட்டார்.

## மேற்கோள்கள்

பகுப்பு:திரிபுரா சட்டமன்ற பெண் உறுப்பினர்கள்
பகுப்பு:வாழும் மக்கள்
மலினா தேப்நாத்

**மலினா தேப்நாத்** (*Malina Debnath*)(பிறப்பு 1976) திரிபுராவைச் சேர்ந்த இந்திய அரசியல்வாதி ஆவார். இவர் வடக்கு திரிபுரா மாவட்டத்தில் உள்ள ஜுபராஜ்நகர் சட்டமன்றத் தொகுதியின் திரிபுரா சட்டமன்ற உறுப்பினராக இருந்தார்.

## தனிப்பட்ட வாழ்க்கை
தேப்நாத் 2001-ஆம் ஆண்டில் திரிபுரா பல்கலைக்கழகத்தில் வங்காள மொழியில் முதுகலைப் பட்டம் பெற்றார்.

## அரசியல்
தேப்நாத்  2022 திரிபுரா இடைத்தேர்தலில் ஜுபராஜ்நகர் சட்டமன்றத் தொகுதியில் பாரதிய ஜனதா கட்சி பிரதிநிதித்துவப்படுத்தி 4,572 வாக்குகள் வித்தியாசத்தில் வெற்றி பெற்றார். இவர் சூன் 28,2022 அன்று பதவியேற்றார். இருப்பினும், 2023 திரிபுரா சட்டப்பேரவைத் தேர்தலில் இந்தியப் பொதுவுடைமை கட்சியின் சைலேந்திர சந்திரநாத்திடம் 296 வாக்குகள் வித்தியாசத்தில் தோல்வியடைந்தார்.

## மேற்கோள்கள்


பகுப்பு:வாழும் மக்கள்
பகுப்பு:திரிபுரா சட்டமன்ற பெண் உறுப்பினர்கள்
சுவப்னா தாசு பால்

**சுவப்னா தாசு பால்** (*Swapna Das Paul*)(பிறப்பு 1975) திரிபுராவினைச் சேர்ந்த இந்திய அரசியல்வாதி ஆவார். இவர் தலாய் மாவட்டத்தில் பட்டியல் சமூகத்திற்காக ஒதுக்கப்பட்ட தொகுதியான சுர்மா சட்டமன்றத் தொகுதி சட்டமன்ற உறுப்பினர் ஆவார். இவர் பாரதிய ஜனதா கட்சியினைப் பிரதிநிதித்துவப்படுத்தி 2023 திரிபுரா சட்டமன்றத் தேர்தலில் வெற்றி பெற்றார்.

## ஆரம்பகால வாழ்க்கை மற்றும் கல்வி
பால் மேற்கு திரிபுராவின் கமல்பூரைச் சேர்ந்தவர். இவர் பரிதோசு பால் என்ற தொழிலதிபரை மணந்தார். திரிபுரா இடைநிலைக் கல்வி வாரியம் நடத்திய 12-ஆம் வகுப்புத் தேர்வில் சுவப்னா தேர்ச்சி பெற்றார்.

## அரசியல்
2023 திரிபுரா சட்டப்பேரவைத் தேர்தலில் சுர்மா சட்டமன்றத் தொகுதி பாரதிய ஜனதா கட்சி பிரதிநிதித்துவப்படுத்தி பால் வெற்றி பெற்றார். இவர் 17,313 வாக்குகளைப் பெற்று தனது நெருங்கிய போட்டியாளரான இந்தியப் பொதுவுடைமை கட்சியின் அஞ்சன் தாசை 4,838 வாக்குகள் வித்தியாசத்தில் தோற்கடித்தார். முன்னதாக, சூன் 2022 இடைத்தேர்தலில் சுர்மா சட்டமன்றத் தொகுதியில் சுயேச்சை வேட்பாளர் பாபுராம் சத்நாமியை 4583 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:திரிபுரா சட்டமன்ற பெண் உறுப்பினர்கள்
பகுப்பு:1975 பிறப்புகள்
பகுப்பு:வாழும் மக்கள்
நிலைப்படம் (ஒளிப்படவியல்)

**நிலைப்படம் ஒளிப்படவியல்** *(Still life photography)* என்பது உயிரற்ற பொருள்களை சித்தரிக்கப் பயன்படுத்தப்படும் ஒரு வகை ஒளிப்படமாகும், பொதுவாக ஒரு சிறிய குழு பொருள்கள். நிலைப்பட ஓவியத்தைப் போலவே, இது நிலைப்படக் கலை பாணியில் ஒளிப்படத்தைப் பயன்படுத்துவதாகும். கைக் கணினி ஒளிப்படம் எடுத்தல், தயாரிப்பு ஒளிப்படவியல், உணவு ஒளிப்படவியல், கண்டுபிடிக்கப்பட்ட பொருள் ஒளிப்படவியல் போன்றவை நிலைப்பட ஒளிப்படக் கலைக்கு எடுத்துக்காட்டுகள்.

இந்த வகை ஒளிப்படவியல், நிலப்பரப்பு அல்லது உருவப்பட ஒளிப்படம் எடுத்தல் போன்ற பிற ஒளிப்பட வகைகளுடன் ஒப்பிடும்போது, ​​ஒரு கலவைக்குள் வடிவமைப்பு கூறுகளை ஒழுங்கமைப்பதில் ஒளிப்படக் கலைஞருக்கு அதிக வாய்ப்பை வழங்குகிறது. ஒளியமைப்பு மற்றும் சட்டகம் ஆகியவை நிலைப்பட ஒளிப்படவியல் அமைப்பின் முக்கிய அம்சங்களாகும்.

மனிதனால் உருவாக்கப்பட்ட பொருட்களான பானைகள், குவளைகள், நுகர்வோர் பொருட்கள், கைவினைப்பொருட்கள் போன்றவை அல்லது தாவரங்கள், பழங்கள், காய்கறிகள், உணவு, பாறைகள், குண்டுகள் போன்ற இயற்கை பொருட்களை நிலைப்பட ஒளிப்படம் எடுப்பதற்கான பொருட்களாக எடுத்துக் கொள்ளலாம். பொதுவாக, நிலைப்படம் ஒளிப்படங்கள் படத்திற்கு அருகிலோ அல்லது தூரத்திலோ இருக்காது, ஆனால் மிகவும் நேரடி கோணத்தில் இருக்கும். நிலைப்படம் ஒளிப்படத்தில் கலை பெரும்பாலும் ஒளிப்படக் கலைஞரின் திறமையை விட ஏற்பாடு செய்யப்படும் பொருட்களின் தேர்வு மற்றும் ஒளி அமைப்புகளில்  உள்ளது.

லாஸ் ஏஞ்சல்ஸில் உள்ள ஜீன் பால் கெட்டி அருங்காட்சியகம், 2010 ஆம் ஆண்டு "கவனம் என்ற: நிலைப்பட" கண்காட்சியை நடத்தியது. இந்தக் கண்காட்சியில் பால் அவுட்டர்பிரிட்ஜ், பால் ஸ்ட்ராண்ட், ஆண்ட்ரே கெர்டெஸ், ஆல்பர்ட் ரெங்கர்-பாட்ஷ், ஜோசப் சுடெக், ஜான் க்ரூவர், ஷரோன் கோர் மற்றும் மார்ட்டின் பார் போன்ற நிலைப்பட ஒளிப்படக் கலைஞர்களின் படைப்புகள் இடம்பெற்றன.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
வாமெனா வானூர்தி நிலையம்

**வாமெனா வானூர்தி நிலையம்** ; (ஆங்கிலம்: *Wamena Airport*; இந்தோனேசியம்: (*Bandar Udara Wamena*) என்பது இந்தோனேசியா, மேல்நில பப்புவா, ஜெயவிஜயா பிராந்தியம் *([[:en:Jayawijaya Regency|JayawijayaRegency]])*, வாமெனா மாநகரில் அமைந்துள்ள ஒரு வானூர்தி நிலையம் ஆகும். 

இந்த வானூர்தி நிலையம் அருகாமை பிராந்தியங்களான லானி ஜெயா பிராந்தியம்; மற்றும் டோலிகாரா பிராந்தியம்; ஆகிய இரண்டு பிராந்தியங்களுக்கும் சேவை செய்கிறது. தற்போது மேல்நில பப்புவா பகுதியில் போயிங் 737 மற்றும் சி-130 எர்குலஸ் போன்ற வானூர்திகளை நிறுத்தக்கூடிய ஒரே வானூர்தி நிலையம் இதுவாகும்.

## வளர்ச்சி

அண்மையில், ஒரு புதிய முனையத்தை இந்தோனேசிய அதிபர் ஜோகோ விடோடோ திறந்து வைத்தார். பாரம்பரிய பப்புவானிய இல்லத்தைப் போன்ற புதிய முனையம், டிசம்பர் 30, 2015 அன்று திறக்கப்பட்டது.  4.000 மீ2 பரப்பளவு கொண்ட புதிய முனையம், 965 மீ2 பரப்பளவு மட்டுமே கொண்ட பழைய முனையத்திற்கு மாற்றமாக அமைந்தது. 

மேலும், ஓடுபாதை 2,175 மீட்டரிலிருந்து 2,400 மீட்டராக நீட்டிக்கப்பட்டது. மேலும் வானூர்தி நிலையத்தில் ஒரு புதிய ஓடுபாதையும் கட்டப்பட்டது.

### புதிய முனையம்

புதிய முனையத்தின் வசதிகளில்; 5 பரிசோதனை அறைகள், குளிர்சாதன வசதி கொண்ட காத்திருப்பு அறைகள், பெரிய கழிப்பறைகள் மற்றும் காத்திருப்பு அறைகளில் அதிக இருக்கைகள் ஆகியவை அடங்கும்.

தற்போதைய வானூர்தி நிலைய ஓடுபாதை 2,175 மீ நீளம் கொண்டது; பின்னர் 2,400 மீட்டராகவும்; இறுதியில் 2,600 மீட்டராகவும் நீட்டிக்கப்படும்.]

## காட்சியகம்

Wamena Airport, Papua, Indonesia 2019 70.jpg
Wamena Airport, Papua, Indonesia 2019 71.jpg
File:Bandara Wamena di Pagi Hari.jpg 
Wamena Airport, Papua, Indonesia 2019 69.jpg


## மேலும் காண்க

* மோசஸ் கிலாங்கின் பன்னாட்டு வானூர்தி நிலையம்
* நுகுரா ராய் பன்னாட்டு வானூர்தி நிலையம்
* குவாளா நாமு பன்னாட்டு வானூர்தி நிலையம்
* சுகார்னோ–அத்தா பன்னாட்டு வானூர்தி நிலையம்

## மேற்கோள்கள்

## வெளி இணைப்புகள்
*Wamena Airport - Indonesia Airport global website

பகுப்பு:இந்தோனேசியா வானூர்தி நிலையங்கள்
பகுப்பு:மேற்கு நியூ கினி‎
சாஜாபூர்

**ஷாஜாபூர்** (*Shajapur*), இந்தியாவின் மத்தியப் பிரதேசம் மாநிலத்தின் சாஜாபூர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரமான போபால்  நகரத்திற்கு மேற்கே 164.7  கிலோ மீட்டர் தொலைவில் உள்ளது. சில்லார் ஆற்றின் கரையில் அமைந்த சாஜாபூர் நகரம், கடல் மட்டத்திலிருந்து 1453 அடி உயரத்தில் உள்ளது.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  29 வார்டுகளும்,  13,066 குடியிருப்புகளும் கொண்ட  ஷாஜாபூர் நகரத்தின்  மக்கள் தொகை  69,263  ஆகும். அதில் 35,623 ஆண்கள் மற்றும்  33,640 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  12.37 % வீதம் உள்ளனர்.  பாலின விகிதம் 1000 ஆண்களுக்கு  920 பெண்கள் வீதம் உள்ளனர். சராசரி எழுத்தறிவு  85.47 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  14.02 % மற்றும்  1.41 %  வீதம்  உள்ளனர். இந்நகரத்தில் இந்து சமயத்தினர் 63.93%, இசுலாமியர் 34.10%, சமணர்கள் 1.43%, கிறித்தவர்கள் 0.26% மற்றும் பிற சமயத்தினர் 0.25 % வீதம்  உள்ளனர்.
## மேற்கோள்கள்

## வெளி இணைப்புகள்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:சாஜாபூர் மாவட்டம்
அலி மசுச்சித்து போர் (1672)

**அலி மசுச்சித்து போர்** (*Battle of Ali Masjid*)  1672 ஆம் ஆண்டில் முகலாயப் பேரரசுக்கு எதிராக  ஆப்கானிய மன்னர் ஐமல் கான் மொகமண்ட்டு , தார்யா கான் அஃப்ரிடி உதவியுடன் நடத்திய போராகும்.  காபூலின் முகலாய ஆளுநர் முகமது அமீன், பழங்குடி ஆப்கானியர்களால் தாக்கப்பட்டார்.  (பசுத்தூன்கள்). அமீனைத் தொடர்ந்து ஒரு பெரிய முகலாய இராணுவம் வந்தபோதிலும், அவர் பசுத்தூன் பழங்குடியினரால் முற்றிலுமாக தோற்கடிக்கப்பட்டார். இந்தப் போரின் விளைவாக 40,000 எண்ணிக்கைக்கும் மேற்பட்ட முகலாயர்கள் கொல்லப்பட்டனர், 20,000 ஆண்கள் கைப்பற்றப்பட்டனர்.

## பின் விளைவு
காபூலின் முகலாய ஆளுநர் ஒரு சில உறுப்பினர்களுடன் பெசாவருக்கு பின்வாங்கியபோது நூற்றுக்கணக்கான முகலாய அதிகாரிகள் கொல்லப்பட்டனர்.

## மேற்கோள்கள்


பகுப்பு:இந்திய வரலாறு
பகுப்பு:17 ஆம் நூற்றாண்டில் இந்தியா
பகுப்பு:முகலாயப் பேரரசு
பகுப்பு:இந்தியப் போர்கள்
விக்னேஷ் புத்தூர்

**விக்னேஷ் புத்தூர்** (Vignesh Puthur பிறப்பு 2 மார்ச் 2001) இந்தியன் பிரீமியர் லீக்கில் மும்பை இந்தியன்ஸ் அணிக்காக விளையாடும் ஓர் இந்தியத் துடுப்பாட்ட வீரர் ஆவார். 

## ஆரம்ப கால வாழ்க்கை
விக்னேஷ் புத்தூர் மார்ச் 2, 2001 இல், இந்தியாவின் கேரளா, மலப்புரம், பெரிந்தல்மன்னாவில் பிறந்தார். இவரின் தந்தை சுனில் குமார் ஓர் ஆட்டோ ரிக்சா ஓட்டுநர், இவரின் தாயார் கே. பி. பிந்து ஓர் இல்லத்தரசியாவார். இவர், பெரிந்தல்மன்னாவில் உள்ள பிடிஎம் அரசு கல்லூரியில் முதுகலை இலக்கியம் பயின்றார்.

## தொழில் வாழ்க்கை
பெரிந்தல்மன்னாவில் உள்ள துடுப்பாட்டப் பயிற்சியாளர் விஜயனிடம் துடுப்பாட்டம் கற்றுக் கொண்டார். 14 வயதுக்குட்பட்டோர், 19 வயதுக்குட்பட்டோர், 23 வயதுக்குட்பட்டோர் பிரிவுகளில் கேரள அணிக்காக விளையாடினார். பின்னர், ஆலப்பி ரிப்பிள்ஸ் அணியை பிரதிநிதித்துவப்படுத்தும் கேரள கிரிக்கெட் லீக்கின் (KCL) தொடக்கப் பருவத்தில் விளையாடினார்.

### ஐபிஎல்
2025 ஐபிஎல் ஏலத்தில் மும்பை இந்தியன்ஸ் அணி இவரை ₹ 30 லட்சத்திற்கு வாங்குவதற்கு முன்பு, இவர் எம்ஐ கேப் டவுன் அணியில் விளையாடினார். மார்ச் 23, 2025 இல் சென்னை சூப்பர் கிங்சுக்கு எதிராக ஐபிஎல்லில் அறிமுகமாகி, ருதுராஜ் கெய்க்வாட், சிவம் துபே மற்றும் தீபக் ஹூடா ஆகியோரின் இலக்குகளை வீழ்த்தினார்.

## மேற்கோள்கள்


## வெளியிணைப்புகள்

* ESPNcricinfo (ஈஎஸ்பிஎன்கிரிக்இன்ஃபோ)

பகுப்பு:2001 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
பகுப்பு:மும்பை இந்தியன்ஸ் துடுப்பாட்டக்காரர்கள்
மினா இராணி சர்க்கார்

**மினா இராணி சர்க்கார்** (*Mina Rani Sarkar*)(பிறப்பு 1965) என்பவர் திரிபுரா மாநிலத்தினைச் சேர்ந்த இந்திய அரசியல்வாதி ஆவார். மேற்கு திரிபுரா மாவட்டத்தில் பட்டியல் சமூகத்திற்காக ஒதுக்கப்பட்ட தொகுதியான பதர்காட் சட்டமன்றத் தொகுதியிலிருந்து திரிபுரா சட்டமன்ற உறுப்பினராக உள்ளார். இவர் பாரதிய ஜனதா கட்சி பிரதிநிதித்துவப்படுத்தி 2023 திரிபுரா சட்டமன்றத் தேர்தலில் வெற்றி பெற்றார்.

## ஆரம்பகால வாழ்க்கை மற்றும் கல்வி
சர்க்கார் மேற்கு திரிபுரா பதர்கட்டைச் சேர்ந்தவர். 1987-ஆம் ஆண்டில் கொல்கத்தா பல்கலைக்கழகத்தில் கலைப் பிரிவில் பட்டம் பெற்றார்.

## தொழில் வாழ்க்கை
சர்க்கார் 2023 திரிபுரா சட்டப்பேரவைத் தேர்தலில் பாரதிய ஜனதா கட்சியின் வேட்பாளராகப் பதர்கட் சட்டமன்றத் தொகுதியில் போட்டியிட்டு வெற்றி பெற்றார். இவர் 27,427 வாக்குகளைப் பெற்று, தனது நெருங்கிய போட்டியாளரான அனைத்திந்திய பார்வர்டு பிளாக் கட்சியின் பார்த்தா ரஞ்சன் சர்க்காரை 1,289 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:திரிபுரா சட்டமன்ற பெண் உறுப்பினர்கள்
பகுப்பு:வாழும் மக்கள்
பகுப்பு:1965 பிறப்புகள்
திரிபுரா சட்டமன்ற பெண் உறுப்பினர்களின் பட்டியல்

**திரிபுரா சட்டமன்ற பெண் உறுப்பினர்களின் பட்டியல்** (*List of female members of the Tripura Legislative Assembly*) என்பது திரிபுரா சட்டமன்றத்திற்கு தேர்ந்தெடுக்கப்பட்ட பெண் சட்டமன்ற உறுப்பினர்களின் பட்டியல் ஆகும்.

## பட்டியல்

## மேற்கோள்கள்

பகுப்பு:திரிபுரா சட்டமன்ற பெண் உறுப்பினர்கள்
பெர்மைட்டு

**பெர்மைட்டு** (*Fermiite*) என்பது  Na4(UO2)(SO4)3•3H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய யுரேனியம் கனிமமான இக்கனிமம் ஓப்பன்னைமரைட்டு, மெய்சரைட்டு, பெலகோவ்சுகைட்டு, நேட்ரோசிபைட்டு மற்றும் பிளாசிலைட்டு ஆகிய கனிமங்களுடன் வேதியியல் ரீதியாக தொடர்பு கொண்டுள்ளது. மெய்சரைட்டு கனிமம் பெர்மைட்டுடன் கட்டமைப்பு ரீதியாக தொடர்பு கொண்டதாகும். அமெரிக்காவின் உட்டா மாநிலத்திலுள்ள சான் இயூவான் மாகாணத்தில் உள்ள புளூ லிசார்ட்டு சுரங்கத்தில் பெர்மைட்டு  கனிமம் கிடைக்கிறது. பல அரிய யுரேனியம் தாதுக்களுக்கு இக்கனிமம் பெயர் பெற்றதாகும். பெர்மைட்டு என்ற பெயர் அணுக்கரு உலைக்காக அறியப்படும் என்ரிகோ பெர்மியை (1901–1954) கௌரவிக்கிறது.

பன்னாட்டு கனிமவியல் சங்கம் பெர்மைட்டு கனிமத்தை Fmi
என்ற குறியீட்டால் அடையாளப்படுத்துகிறது. 

## கூட்டமைப்பு
பெர்மைட்டு கனிமம் ஓப்பன்னைமரைட்டு, புளூலிசார்டைட்டு, வெதெரில்லைட்டு, பிளாடைட்டு, மாங்கனோபிளாடைட்டு, சால்காந்தைட்டு, எப்சோமைட்டு, ஜிப்சம், மக்னீசியம் சல்பேட்டு, குரோகைன்கைட்டு, சைடெரோனாட்ரைட்டு மற்றும் தமருகைட்டு போன்ற பல சல்பேட்டு தாதுக்களுடன் நெருக்கமாக தொடர்பு கொண்டு சேர்ந்து காணப்படுகிறது. 

## மேற்கோள்கள்

பகுப்பு:யுரேனியம்(VI) கனிமங்கள்
பகுப்பு:சல்பேட்டுக் கனிமங்கள்
பகுப்பு:சோடியம் கனிமங்கள்
பகுப்பு:ஐதராக்சைடு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:கனிமங்கள்
கிருஷ்ணா குமாரி ராய்

**கிருஷ்ணா குமாரி ராய்** (*Krishna Kumari Rai*)(பிறப்பு 1977) சிக்கிம் மாநிலத்தைச் சேர்ந்த இந்திய அரசியல்வாதி ஆவார். இவர் சிக்கிம் கிராந்திகாரி மோர்ச்சா கட்சியைச் சேர்ந்தவர். சிக்கிமின் 11ஆவது சிக்கிம் சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார். ஆனால் பதவியேற்ற ஒரு நாள் கழித்து தனது பதவியிலிருந்து விலகினார்.

## இளமை
குமாரி ராய் 1993-ஆம் ஆண்டில் வட வங்காளப் பல்கலைக்கழகத்தின் சிக்கிம் அரசு கல்லூரியில் பட்டப்படிப்பில் பட்டம் பெற்றார். இவர் சிக்கிம் முதலமைச்சரான பிரேம் சிங் தமாங்கினை மணந்தார். இவர்களுக்கு ஆதித்யா தமாங் என்ற மகன் உள்ளார். இவர் ராய் சமூகத்தைச் சேர்ந்தவர்.

## அரசியல்
குமாரி ராய் 2024 சிக்கிம் சட்டப்பேரவைத் தேர்தலில் சிக்கிம் கிராண்டிகாரி மோர்ச்சாவைப் பிரதிநிதித்துவப்படுத்தி நாம்சி மாவட்டத்தில் உள்ள நாம்சி-சிங்கிதாங் சட்டமன்றத் தொகுதியில் வெற்றி பெற்றார். ஆனால் இவர் பதவியேற்ற ஒரு நாளுக்குப் பிறகு பதவியிலிருந்து விலகினார். ராய் சமூகத்தினர் ஆதிக்கம் செலுத்தும் தொகுதியில் இவரை போட்டியிட கட்சி நிறுத்தியதாகக் கூறப்படுகிறது. இவரின் மகன் இந்தத் தொகுதியில் போட்டியிடுவார் என்று எதிர்பார்க்கப்படுகிறது. இவர் 7901 வாக்குகளைப் பெற்று தனது நெருங்கிய போட்டியாளரான சிக்கிம் சனநாயக முன்னணியின்  பிமல் ராயை 5302 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:சிக்கிம் சட்டமன்ற பெண் உறுப்பினர்கள்
துளசி தேவி ராய்

**துளசி தேவி ராய்** (*Tulshi Devi Rai*) என்பவர் இந்திய அரசியல்வாதியும் சிக்கிம் சட்டமன்ற மேனாள் உறுப்பினரும் ஆவார்.

## கல்வி
சிக்கிம் மாநில மெல்லி சட்டமன்றத் தொகுதியினை சேர்ந்த துளசி தேவி 1995ஆம் ஆண்டு மேற்கு சிக்கிம் மாவட்டத்தில் பள்ளிக் கல்வியினை முடித்துள்ளார்.

## அரசியல்
துளசி தேவி சிக்கிம் ஜனநாயக முன்னணிக் கட்சியினைச் சேர்ந்தவர் ஆவார். சிக்கிம் சட்டமன்றத் தேர்தலில் 2009 மற்றும் 2014-ஆம் ஆண்டுகளில் சிக்கிம் சனநாயக முன்னணிக் கட்சியின் வேட்பாளராக மெல்லி சட்டமன்றத் தொகுதியிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் சிக்கிம் மாநில வன வாரியத்தின் உறுப்பினராக 2012ஆம் ஆண்டு ஏப்ரல் மாதம் முதல் நியமிக்கப்பட்டார். துளசி தேவி, 2014 முதல் 2019 வரை ஐந்தாவது சாம்லிங் அமைச்சகத்தில் நீர் பாதுகாப்பு, பொதுச் சுகாதாரப் பொறியியல், சமூக நீதி, அதிகாரமளித்தல், நலத்துறை அமைச்சராக இருந்தார்.

## இதனையும் காண்க

* சிக்கிம் சட்டமன்றம்

## மேற்கோள்கள்

பகுப்பு:வாழும் மக்கள்
பகுப்பு:சிக்கிம் சட்டமன்ற பெண் உறுப்பினர்கள்
பர்வந்தி தமாங்

**பர்வந்தி தமாங்** (*Farwanti Tamang*) என்பவர் இந்திய அரசியல்வாதியும் சிக்கிம் சட்டமன்ற மேனாள் உறுப்பினரும் ஆவார். இவர் பாரதிய ஜனதா கட்சியினைச் சேர்ந்தவர் ஆவார். இவர் 2019ஆம் ஆண்டு நடைபெற்ற சிக்கிம் சட்டமன்றத் தேர்தலில் சிக்கிம் சனநாயக முன்னணி வேட்பாளராக மெல்லி சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். ஆனால் பின்னர் பர்வந்தி பாரதிய ஜனதா கட்சியில் சேர்ந்தார்.

## மேற்கோள்கள்

பகுப்பு:சிக்கிம் சட்டமன்ற பெண் உறுப்பினர்கள்
பகுப்பு:வாழும் மக்கள்
உங்கெமாசைட்டு

**உங்கெமாசைட்டு** (*Ungemachite*) என்பது   K3Na8Fe(SO4)6(NO3)2•6H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய கனிமமான இக்கனிமம் இது இரண்டு இடங்களில் மட்டுமே அறியப்படுகிறது - அட்டகாமா பாலைவனத்தில் (சிலி) ஒரு செப்புப் படிவிலும்  நியூ சவுத் வேல்சில் (ஆத்திரேலியா) நியூ கோபார் செப்பு-தங்க படிவுகளிலும் உங்கெமாசைட்டு காணப்படுகிறது.  உங்கெமாசைட்டின் உருவாக்கத்திற்கு நைட்ரேட் தாதுக்கள் இருப்பது அவசியமாகும். இதற்கு வறண்ட சூழல் நிலைமைகளும்   சல்பேட்டுகளும் தேவைப்படுகின்றன. ஆய்வக நிலைமைகளின் கீழ் ஒருங்கிணைக்கப்பட்டு இதன் பண்புகள் ஆய்வு செய்யப்பட்டுள்ளன. உங்கெமாசைட்டு கனிமம் 1936 ஆம் ஆண்டில் கண்டுபிடிக்கப்பட்டு விவரிக்கப்பட்டது. கனிமவியலாளர் என்றி உங்கெமாச்சின் நினைவாகப் பெயரிடப்பட்டது.

பன்னாட்டு கனிமவியல் சங்கம் ஆல்பிரெக்ட்சுராஃபைட்டு கனிமத்தை 	Ugm என்ற குறியீட்டால் அடையாளப்படுத்துகிறது.

## மேற்கோள்கள்

## வெளி இணைப்புகள்
* Ungemachite Mineral Data
* Mineral information

பகுப்பு:சல்பேட்டுக் கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:பொட்டாசியம் கனிமங்கள்
பகுப்பு:சோடியம் கனிமங்கள்
பகுப்பு:கனிமங்கள்
பகுப்பு:நைட்ரேட்டு கனிமங்கள்
இலாட்டென்தாலைட்டு

**இலாட்டென்தாலைட்டு** (*Lautenthalite*) என்பது   PbCu4(SO4)2(OH)6 · 3H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இலாட்டன்தாலைட்டு கனிமம் செருமனியின் ஆர்சு  மலைகளில் உள்ள இலாட்டன்தால் என்ற இடத்தில் கிடைக்கிறது. அதனாலேயே இலாட்டன்தாலைட்டு என்றும் பெயரிடப்பட்டது. கனிமமாகும். கசடு காணப்படும் பல பகுதிகளில் இக்கனிமம் காணப்படுகிறது. 1993 ஆம் ஆண்டில் பன்னாட்டு கனிமவியல் சங்கம் இக்கனிமத்தை அங்கீகரித்தது. டெவில்லைன் குழுவின் உறுப்பினரான இது  டெவில்லைன் மற்றும் கேம்பிகிளையேட்டின் முன்னணி ஒப்புமை ஆகும். பகுப்பாய்வு முறைகள் இல்லாமல், இரண்டிலிருந்தும் கனிமத்தை வேறுபடுத்துவது கடினமாகும். கனிமப்பொதி ஒளியியல்  பண்புகளைக் காட்டுகிறது. அதாவது இந்த ஒளியியல் நிகழ்வில் கனிமம் எந்த கோணத்தில் ஆய்வு செய்யப்படுகிறது என்பதைப் பொறுத்து, இதன் நிறம் மாறுபடும். x ஒளியியல் அச்சில், கனிமம் வெளிர் நீல நிறத்தில் காணப்பட்டது; y மற்றும் z அச்சில், கனிமத்தின் நிறம் நீல நிறமாக மாறுகிறது.  தட்டையான படிகங்களாகவும் அடுக்கு போன்ற அல்லது ஒழுங்கற்ற திரட்டுகளாகவும் காணப்படுகிறது. இலாட்டென்தாலைட்டு வரோவொல்ஃபைட்டு கனிமத்துடன் தொடர்பு கொண்டு அதிகமாக வளரும் தன்மை கொண்டுள்ளது. ஆங்கிள்சைட்டு, டெவில்லைன்–செர்பியரைட்டு, கலீனா, இலினரைட்டு, புரோச்சான்டைட்டு மற்றும் சுகூலன்பெர்கைட்டு ஆகிய கனிமங்களுடன் சேர்ந்து காணப்படுகிறது. 0.5 × 0.3 × 0.03 மிமீ வரை அளவுள்ள சிறிய ஒற்றை படிகங்களை உருவாக்குகிறது.

பன்னாட்டு கனிமவியல் சங்கம் ஆல்பிரெக்ட்சுராஃபைட்டு கனிமத்தை Lth  என்ற குறியீட்டால் அடையாளப்படுத்துகிறது.

தாமிரம், ஈயம் மற்றும் துத்தநாக சல்பைடுகளின் ஆக்சிசனேற்றத்தின் போது இலாட்டென்தாலைட்டு  உருவாகிறது. பெரும்பாலும் ஆக்சிசன் (33.60%), தாமிரம் (31.40%) மற்றும் ஈயம் (25.59%) ஆகியவற்றைக் கொண்டுள்ளது. ஆனால் கந்தகம் (7.92%) மற்றும் ஐதரசன் (1.49%) ஆகிய தனிமங்களும் சிறிய அளவில் காணப்படுகின்றன.

## மேற்கோள்கள்

பகுப்பு:ஈயக் கனிமங்கள்
பகுப்பு:செப்புக் கனிமங்கள்
பகுப்பு:சல்பேட்டுக் கனிமங்கள்
பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்